Jake Tyler er alger uppreisnarseggur sem er nýbyrjaður í nýjum skóla . Fljótlega eftir að hann byrjar þá sjá samnemendur bardagamyndband af honum á YouTube og skora á hann til að sýna krafta sína . Í tilraun sinni til þess að passa í hópinn þá tekur hann þátt í bardagakeppni . Þar hittir hann þjálfara í bardagaíþróttum sem tekur hann að sér og kennir ... Lesa meira Jake Tyler er alger uppreisnarseggur sem er nýbyrjaður í nýjum skóla . Fljótlega eftir að hann byrjar þá sjá samnemendur bardagamyndband af honum á YouTube og skora á hann til að sýna krafta sína . Í tilraun sinni til þess að passa í hópinn þá tekur hann þátt í bardagakeppni . Þar hittir hann þjálfara í bardagaíþróttum sem tekur hann að sér og kennir honum að nota líkamann , hugann og hjartað þegar hann er að berjast . Kennsluna notar Jake í risastórum lokabardaga við aðalnaglann í skólanum , þar sem hann berst um heiður sinn og hylli sætustu stelpunnar í bekknum .... minna Stórskemmtileg klisjaAllir eiga sér einhverjar myndir í uppáhaldi sem eru svo gríðarlega lélegar að þær gefa óviljandi frá sér svo sterkt skemmtanagildi að þær jafna nánast frábærar myndir . Ég á mér nokkrar þannig ; T.d. Commando , Rollerball ( ' 02 ) , Batman ( ' 66 ) , flestar Michael Bay-myndir , Masters of the Universe og núna Never Back Down . Ef Never Back Down væri satíra , þá væri hún frábær . En bara það að hún skuli taka sig svona alvarlega gerir hana að svo skemmtilegu áhorfi . Í alvöru talað ! Þessi mynd er svo mikil klisjuveisla að það er erfitt að hafa EKKI gaman að henni . Hún er afrakstur þess ef þú myndir taka The Karate Kid , Step Up , You Got Served og Fight Club og skelltir þeim í blandara . Hugmyndin í sjálfu sér hljómar m.a.s. kjánalega , en þannig er einmitt myndin . Flestir leikararnir þurfa ekki að gera mikið annað en að líta fallega út ( enda unglingamynd ) , og ekki nóg með það , heldur var fenginn einstaklingur í aðalhlutverkið sem er fullkominn tvífari Tom Cruise ( þ.e.a.s. á yngri árum ) . Annars er enginn beint góður í þessari mynd , þ.e.a.s fyrir utan Djimon Hounsou ( hann lætur ekki einu sinni slæmt handrit koma í veg fyrir góða frammistöðu - Öflugur sá ! ) . Ef að það er eitthvað sem að mætti hrósa myndinni fyrir að gera rétt , þá eru það slagsmálasenurnar . Það kemur hreinlega á óvart hvað slagsmálin eru vel gerð , bæði brútal og spennandi . Kvikmyndatakan er líka með þeim betri sem ég hef séð í svona mynd , og nýtur hún sín hvað best í ofbeldinu . Undir venjulegum kringumstæðum kæmist mynd sem þessi varla yfir meðalmennskuna , en það er eitthvað við hana sem er svo skemmtilegt . Manni er skítsama um persónurnar , en samt vill maður sjá " vonda gaurinn " laminn í klessu undir lokin og fyrir vikið styður maður þetta stjórnlausa ofbeldi ( frábær boðskapur , krakkar ) . Ég keypti mér myndina á DVD og verð alltaf jafn hissa á því hvað það er gaman að horfa á hana . Hún verðskuldar þó engin venjuleg meðmæli , þar sem að ég er að mæla með henni á röngum forsendum . Handritið er óviljandi fyndið , dramað svo yfirdrifið alvarlegt að það verður næstum því að brandara o.s.frv . Það eru góðar líkur á því að unglingar ( svona 12 - 16 ára ) fíli myndina , þá á þann hátt sem þeir eiga að gera . 7/10